Ханс Мемлинг

**Ханс Мемлинг** (*Hans Memling* или *Memlinc*); ( — 11 август 1494) — германско-фламански сликар што работел според традицијата на ранофламанското сликарство. Роден во подрачјето на Средна Рајна, веројатно детството го поминал во Мајнц. За време на неговото чиракување како сликар, тој се преселил во Холандија и поминал време во бриселската работилница на Рохир ван дер Вејден. Во 1465 година станал граѓанин на Бриж, каде што станал еден од водечките уметници и мајстор на голема работилница. Даночен документ од 1480 година го наведува меѓу најбогатите граѓани. Верските дела на Мемлинг честопати вклучувале покровителски портрети на свештеници, аристократи и бургерит (банкари, трговци и политичари), кои биле негови покровители. Овие портрети се изградени врз стиловите што Мемлинг ги научил во својата младост.

Се оженил со Ана де Валкенаер некаде помеѓу 1470 и 1480 година и имале три деца. Уметноста на Мемлинг била повторно откриена во XIX век и достигнала широка популарност.

## Живот и дело
Роден во Зелигенштат, во близина на Франкфурт во областа на Средна Мајна, Мемлинг чиракувал во Мајнц или Келн, а подоцна работел во Ниските Земји под водство на Рохир ван дер Вејден () во Брисел, Брабантско Војводство. Потоа работел во Бриж, Фландриска Грофовија до 1465 година.
[лево|мини|300x300пкс| ''[Страшниот суд (Мемлинг)|Страшниот суд*, 1466-1473. [[Национален музеј (Гдањск)|Национален музеј, Гдањск]]]]
Тој сликал за [[Болничари|витезите болничари]] во 1479 и 1480 година. Во 1477 година, кога се верувало дека е мртов, тој имал договор да создаде [[олтарник]] за позлатената капела на книжарите од Бриж. Овој олтарник, *Сцени на страдањето Христово*, сега се наоѓа во [[Галерија Сабауда|Галеријата Сабауда]] во [[Торино]]. *Страшниот суд*, кој се наоѓа во [[Гдањск]] од 1473 година, сега е сместен во тамошниот [[Национален музеј (Гдањск)|Национален музеј]]. *Страшниот суд* го нарачал Анџело Тани, поранешен директор на филијалата на [[Банка Медичи|банката Медичи]] во Бриж, за капела во она што сега е Бадија Фјезолана во [[Фјезоле]]. Кога [[Триптих|триптихот]] е затворен, Тани и неговата сопруга се прикажани клекнати во молитва. Бил испорачан во Фјезоле со брод што бил заробен од [[Гдањск|данцишкиот]] [[гусар]]  [[Пол Бенеке]] во април 1473 година.

Најстарите слики поврзани со Мемлинг укажуваат на неговите односи со [[Војводство Бургундија|бургундскиот]] двор, кој се одржал во Брисел. Записите на делатата што ги поседувала [[Маргарет Австриска (1480–1530)|Маргарет Австриска]], изготвени во 1524 година, укажуваат дека на [[Триптих|триптихот]] на *Богот на сожалувањето* од [[Рохир ван дер Вејден]], страниците од олтарникот со [[Ангел|ангели]] ги насликал „Мајстор Ханс“.

Мемлинговата слика на [[Јован Крстител]] (околу 1470 г.) се наоѓа во [[Минхен|минхенската]] [[Стара пинакотека]].

Портретите на Мемлинг биле особено популарни во Италија. Според Паула Нутали, препознатливиот придонес на Мемлинг во портретот била неговата употреба на пределни заднини, што се одликуваат со „урамнотежен контрапункт помеѓу горниот и долниот дел, предниот и задниот дел: главата е поместена од неутралното пространство на небото, а неутралната област на рамената оживеана со поединостите од пејзажот во далечина“. Стилот на портретот на Мемлинг влијаел на работата на бројни италијански сликари од крајот на 15 век, и е евидентен во дела како што се [[Рафаело Санти|Рафаеловите]] *Портрети на Ањоло Дони* и *Мадалена Дони*. Меѓу купувачите на неговите слики биле [[Кардинал Гримани|кардиналот Гримани]] и [[Пјетро Бембо|кардиналот Бембо]] во [[Венеција]] и главешините на [[Медичи|Медичиеви]] во [[Фиренца]].
[[Податотека:Hans_Memling_Passione.jpg|десно|мини|300x300пкс| *Сцени од страдањето Христово*, , [[Галерија Сабауда]]]]
Други негови слики се *Мадона и светците* (која преминала од збирката Дишател во [[Лувр]]), *Богородица и Младенецот* (насликана за [[Џон Дон|сер Џон Дон]] која сега се наоѓа во [[Национална галерија (Лондон)|Националната галерија, Лондон]]) и четирите припишани портрети во [[Уфици|галеријата Уфици]] во [[Фиренца]] (вклучувајќи го и *портретот на Фолко Портинари*), *Сцените од страдањето Христово* во [[Галерија Сабауда|Галеријата Сабауда]] во Торино и *Доаѓањето и триумфот Христов.*

Околу 1492 година, Мемлинг добил нарачка да го наслика олтарникот за [[Бенедиктинци|бенедиктинскиот]] манастир [[Санта Марија ла Реал]] во [[Нахера]], [[Ла Риоха|Риоха, Шпанија]]. Олтарникот, кој бил завршен во Фландрија, се состоел од слика на Бог опкружен со ангели кои свират на различни музички инструменти додека се наоѓаа на врвот на редот облаци пред златна заднина. Неодамна било утврдено дека ова уметничко дело го нарачале Гонзало де Кабредо и [[Игумен|игуменот]] Пабло Мартинез.
[[Податотека:Memling_Vanity_and_Salvation.jpg|лево|мини|300x300пкс| [[Земна суета и божествено спасение (Мемлинг)|*Земна суета и божествено спасение* (триптих, предна страна)]] <br />Масло на дабова плоча, 22 × 13 см(секое крило) [[Музеј на уметноста (Стразбур)|Музеј на уметноста во Стразбур]]]]
Мемлинг станал доволно просперитетен што неговото име се појавува на списокот на 875 најбогати граѓани на Бриж кои биле задолжителни претплатници на заемот што го подигнал [[Максимилијан I (Свето Римско Царство)|Максимилијан I Австриски]], за да ги финансира на непријателствата со Франција во 1480 година. Името на Мемлинг не се појавува на следните списоци на претплати од овој вид.

Во подоцнежните години, тој го насликал [[Светилиште на Света Урсула|Светилиштето на Света Урсула]] што се наоѓа во [[Стара болница Св. Јован (Бриж)|Музејот на болницата во Бриж]], *Свети Кристофер и светци* (1484) во академијата, *Диптихот на Мартен ван Нивенхове* во болницата во Бриж и големо *Распетие,* со сцени од Страста, (1491) од [[Либечка катедрала]] (Дом) во [[Либек]], сега во *Музејот Света Ана* во Либек. При крајот на кариерата на Мемлинг, регистрите на еснафот на сликарите во Бриж ги даваат имињата на двајца чираци кои го служеле своето време со Мемлинг и платиле такси при приемот во еснафот во 1480 и 1486 година.

Тој почина во Бриж. Поверениците на неговиот тестамент се појавија пред судот на одделенијата во Бриж на 10 декември 1495 година, а записите покажуваат дека Мемлинг зад себе оставил неколку деца и значителен имот. 

== Галерија ==
<gallery widths="200px" heights="200px" perrow="4">
Податотека:Hans_Memling_043.jpg|*Портрет на Барбара ван Влаенденберг*, , [[Метрополитен (музеј)|Музеј на уметноста Метрополитен]]
Податотека:Hans_Memling_-_Portrait_of_Tommaso_di_Folco_Portinari_(ca._1470).jpg|*Портрет на Томазо Портинари*, , [[Метрополитен (музеј)|Музеј на уметноста Метрополитен]]
Податотека:Hans_Memmling_-_Maria_Portinari_(ca._1470).jpg|*Портрет на Марија Портинари*, , [[Метрополитен (музеј)|Музеј на уметноста Метрополитен]]
Податотека:Hans_Memling_-_The_Man_of_Sorrows_in_the_arms_of_the_Virgin_-_Google_Art_Project.jpg|*Човекот на тагата во прегратките на Богородица*, 1475 или 1479 година, [[Национална галерија на Викторија]]
Податотека:Christ_Giving_His_Blessing.jpg|*Христос го дава својот благослов*, 1478 година, [[Музеј на Нортон Симон|музеј Нортон Симон]]
Податотека:Hans_Memling_-_Allegory_with_a_Virgin_-_WGA14896.jpg|*Алегорија со Богородица*, 1479–80, [[Музеј Жакмар-Андре]]
Податотека:Hans Memling - God de Vader met zingende engelen - 778 - Royal Museum of Fine Arts Antwerp.jpg|*Христос опкружен со ангели-музичари*, , [[Кралски музеј на ликовни уметности (Антверпен)|Кралскиот музеј за ликовни уметности Антверпен]]
Податотека:Hans_memling,_annunciazione,_1480-89_ca._02.JPG|*Благовештение*, 1480–89, [[Метрополитен (музеј)|Музеј на уметноста Метрополитен]]
Податотека:Hans_Memling_-_Hell_-_WGA14941.jpg|*Пеколот*, , [[Музеј на ликовната уметност (Стразбур)|Музеј на убави уметности во Стразбур]]
Податотека:Memling,_Hans_—_Flowers_in_a_Jug_(reverse).jpg|*Цвеќиња во бокал*, , [[Музеј „Тисен-Борнемиса“]]
Податотека:Hans_Memling_-_A_Virgem_em_Lamentação.jpg|*Тажната Богородица со Свети Јован и побожните жени од Галилеја*, , [[Музеј на уметноста (Саун Пауло)|Музеј на уметноста во Саун Паоло]]
Податотека:Memnling,_ritratto_di_folco_di_portinari.jpg|*Портрет на Фолко Портинари*, , [[Уфици]]
</gallery><gallery widths="400px" heights="200px" perrow="2">
Податотека:Memling_-_Adoration_of_the_Magi_Triptych.jpg|*Триптих поклонение на мудреците*, , [[Прадо|Музеј Прадо]]
Податотека:Hans_Memling_056.jpg|Седумте радости на Богородица – Животот на Богородица, циклус на еден панел (1480). Прикажани се вкупно 25 сцени, не сите со Богородица, [[Стара пинакотека]] 
Податотека:Memling_Triptych_of_Family_Moreel.jpg|*Морел триптих*, 1484 година, Гренингемски музеј
Податотека:Hans_Memling_-_Diptych_of_Maarten_Nieuwenhove_-_WGA14955.jpg|*Диптих на Мартен ван Ниувенхов*, 1487 година, Болницата Стариот Свети Јован, Бриж
</gallery>

== Поврзано ==
* [[Поклонение на мудреците (Мемлинг)]]

== Наводи ==


== Литература ==
* 
* 
* Batari, Ferenc (1994). *The "Memling" carpets* in de Vos, Dirk, editor (1994).  *Essays Hans Memling*. Essay bundle published with the catalogue of the exhibit *Hans Memling, vijf eeuwen werkelijkheid en fictie* in the Groeningen Museum, Brugge 12 August – 15 November 1994.  
* 

==Надворешни врски==
* 
* [http://balat.kikirpa.be/pi/111089 Hans Memling on BALaT - Belgian Art Links and Tools (KIK-IRPA, Brussel)]
* [http://libmma.contentdm.oclc.org/cdm/compoundobject/collection/p15324coll10/id/91807/rec/320 *Petrus Christus: Renaissance master of Bruges*]
* [http://libmma.contentdm.oclc.org/cdm/compoundobject/collection/p15324coll10/id/74278/rec/1 *Fifteenth- to eighteenth-century European paintings: France, Central Europe, the Netherlands, Spain, and Great Britain'']

Категорија:Ранофламански сликари
Категорија:Германски сликари
Категорија:Несигурна година на раѓање
Категорија:Починати во 1494 година
Категорија:Родени во 1430-тите